**Flytting av GSM-R abonnement**

Utfylt og signert bestillingsskjema utgjør avtale om leveranse av tjenester sammen med vedlagte abonnementsvilkår og gjeldende prisliste for tjenestene. Samtidig samtykker brukeren i at trafikkdata oppbevares og behandles ihht pkt 18 i abonnementsvilkårene.

Flere abonnement av samme type kan endres på samme skjema. Skjemaet signeres og sendes til opm.brukerstotte@banenor.no

For bestilling av terminalutstyr, se [Bane NOR sine nettsider](http://www.banenor.no/kundeportal/jernbanen-i-norge/tjenester-og-priser/tilhorende-tjenester/gsm-r/gsm-r-terminaler/).

|  |
| --- |
| **Abonnement skal flyttes fra firma: Til firma:** |
|       |       |

|  |
| --- |
| **Gjelder GSM-R nummer:** |
|       |

|  |
| --- |
| **GODKJENNING AV FLYTTING FRA FIRMA**Fylles ut og signeres, jfr. kundeskjema  |
| **Dato:** |    | / |    | - |      | **Sted:** |       |
| **Kundenummer:** |        |  |  |
| **Firma/avd.:** |       |
| **Kontaktperson: (BLOKKBOKSTAVER)** |       |
| **Signatur:** |       |

|  |
| --- |
| **GODKJENNING AV FLYTTING TIL FIRMA**Fylles ut og signeres, jfr. kundeskjema  |
| **Dato:** |    | / |    | - |      | **Sted:** |       |
| **Kundenummer:** |        |  |  |
| **Firma/avd.:** |       |
| **Kontaktperson: (BLOKKBOKSTAVER)** |       |
| **Signatur:** |       |

# Abonnementsvilkår for teletjenester i GSM-R fra Bane NOR

1. **Gyldighetsområde**

Disse abonnementsvilkår gjelder for abonnement på teletjenester i GSM-R fra Bane NOR.

1. **Parter**

Kunden - juridisk person som driver jernbanerelatert virksomhet og som er registrert som kunde hos Bane NOR

Bane NOR – leverandør av teletjenester

1. **Abonnement**

Avtale om tilbud av teletjenester i GSM-R består av signert bestillingsskjema, foreliggende abonnementsvilkår og den til enhver tid gjeldende prisliste for slike tjenester.

Mobiltelefontjenester gir tilgang til Bane NORs GSM-R-nett og tilleggstjenester som kunden har avtalt med Bane NOR. Kunden kan tegne så mange abonnement som de ønsker. For abonnementer til bruk i CAB-radioer eller andre terminaler som benyttes til togfremføring, kan man til enhver tid maksimalt ha det antall som tilsvarer det antall togsett/lokomotiv som togselskapet disponerer.

Abonnement på mobiltelefontjenester gir også tilgang til andre norske og utenlandske nett hvor Bane NOR har avtale om slik bruk. Tilgangen til tjenester vil i slike tilfeller variere og kan ikke garanteres.

1. **Bestilling**

Før bestilling av abonnement kan utføres kreves det at kundeforhold etableres ved at kundeskjema fylles ut. Bestilling av abonnement skjer ved utfylling og underskrift på standard bestillingsskjema som leveres eller sendes til Bane NOR.

Bane NOR skal behandle kundens bestilling innen rimelig tid. Bane NOR kan på saklig grunnlag avslå en bestilling. Som saklig grunn regner bl.a. at kunden ikke i tilstrekkelig grad driver jernbanerelatert virksomhet. Kunden kan ved henvendelse til Bane NOR få begrunnelse for avslaget.

1. **Oppsigelse**

Kundens oppsigelsesadgang.

Kunden kan til enhver tid skriftlig si opp avtale om tilbud av teletjenester. Oppsigelse må skje skriftlig og må utføres av avtalt kontaktperson i.h.t. kundeskjema. Oppsigelsen har virkning fra påfølgende månedsskifte.

Bane NORs oppsigelsesadgang.

Bane NOR kan helt eller delvis si opp avtalen ved vesentlig mislighold, ved pålegg fra offentlig myndighet, eller vesentlige endringer i forutsetningene for inngåelse av avtale (for eksempel oppsigelse av sportilgangsavtale). Oppsigelse må skje skriftlig og må sendes av angitt kontaktperson ihht. kundeskjema. Oppsigelsestiden skal normalt være 3 måneder, men kan settes kortere ved pålegg fra offentlig myndighet eller vesentlig mislighold fra kundens side.

Retur av SIM-kort.

Senest innen 14. dager etter at oppsigelsestiden er ute, skal SIM-kort returneres til Bane NOR, OPM brukerstøtte, Postboks 6166 Sluppen, 7335 TRONDHEIM.

1. **Overdragelse og endringer**
	1. Overdragelse fra kunden

Kunden kan ikke overdra abonnementet til andre virksomheter uten på forhånd å ha innhentet godkjenning for dette hos Bane NOR. Ved overdragelse påløper normalt innmeldingsavgift som ved nytegning av abonnement.

* 1. Overdragelse fra Bane NOR

Bane NOR kan overdra sine rettigheter og plikter i abonnementsforholdet til annen statlig institusjon eller heleid statlig selskap.

* 1. Endringer

Kunder plikter omgående å melde adresseendringer og endringer i andre forhold som er av betydning for abonnementsforholdet, til Bane NOR.

1. **Telefonnummer**

Kunden tildeles et telefonnummer for sin teletjeneste. Dersom det der påkrevd av regulatoriske, tekniske eller driftsmessige årsaker, må kunden akseptere at Bane NOR tildeler kunden et nytt nummer til erstatning for det opprinnelig tildelte. For at kunden skal bli påført minst mulig ulempe, skal Bane NOR så sant mulig gi varsel i god tid før slike endringer gjennomføres.

Bane NOR er ikke ansvarlig for kostnader og tap kunden blir påført ved tildeling av nytt nummer i henhold til denne bestemmelsen.

1. **Priser**

Prisene for de aktuelle tjenestene fremgår av Bane NORs til enhver tid gjeldende prisliste.

Bane NOR skal varsle kunden om prisendringer. Ved eventuelle økninger i prisene, skal kunden varsles skriftlig minst to måneder før endringen trer i kraft.

1. **Kundens betalingsansvar**

Den som er registrert som kunde hos Bane NOR, er ansvarlig for betaling av de ytelser Bane NOR leverer i henhold til avtalen. Ansvaret omfatter også andres bruk av kundens abonnement, herunder uvedkommendes bruk.

Bane NOR fakturerer bruk av tjenester etterskuddsvis ihht Bane NORs til enhver tid gjeldende faktureringsrutiner. Dersom kunden mener at fakturaen er feil, må han klage til Bane NOR innen betalingsfristens utløp.

Dersom betaling ikke skjer innen betalingsfristens utløp sendes purring med ny frist og varsel om stengning av tjenesten. Uteblitt betaling etter denne frist medfører stengning og oppsigelse av abonnement.

1. **Taushetsplikt**

Bane NOR og de ansatte i Bane NOR plikter i henhold til Ekomloven å bevare taushet om opplysninger vedrørende kundens bruk av teletjenestene og om innholdet i kundens telekommunikasjon.

Slike opplysninger kan likevel utleveres med kundens samtykke, eller gis til domstolene, påtalemyndigheten eller andre offentlige myndigheter når Bane NOR er rettslig forpliktet til å utlevere slik informasjon.

1. **Tilknytning av utstyr til telenettet**

For å unngå skade på telenettet eller ulempe for andre brukere, skal utstyr som tilknyttes telenettet tilfredsstille de krav som til enhver tid er fastsatt av Bane NOR. Kunden er ansvarlig for at utstyr som han eller noen han svarer for kopler til nettet, er ihht Bane NORs typegodkjenning.

Dersom kunden er i tvil, skal han rådføre seg med Bane NOR om typegodkjenning foreligger.

1. **Bruk av mobilt teleutstyr**

Kunden plikter å følge gjeldende lovgivning og regler for bruk og håndtering av mobilt teleutstyr. Bane NOR er ikke ansvarlig for tap eller skader kunden påføres som følge av bruk av utstyr som ikke tilfredsstiller disse krav.

Bane NOR skal varsles hvis utstyret skal testes Hvis testingen vil påvirke den daglige togfremføringen skal tidspunktet for testing varsles i god tid. dette godkjennes på forhånd. For testing av tjenester eller funksjonalitet kan SIM-kort tilpasset dette formålet utlånes fra Bane NOR i henhold til gitte retningslinjer.

1. **SIM-kort**

I GSM-R-systemet lagres abonnementsinformasjon. Til abonnementet knyttes et eget SIM-kort som tilpasses bruksområde. Ferdig aktivert SIM-kort ihht bestilling sendes kunden pr post med mindre annet er avtalt.

Kunden skal sikre at andre ikke uberettiget får SIM-kortet i hende og at det ikke gjøres inngrep i SIM-kortet. Kunden er etter mottagelsen ansvarlig for tap av, eller skade på, SIM-kortet.

Noen kort leveres med personlige koder: PIN- og PUK-kode. Kodene skal oppbevares atskilt fra SIM-kortet, slik at uautorisert bruk forhindres.

1. **Tap eller tyveri av abonnementsutstyr**

Ved kjennskap til, eller mistanke om, at terminal eller SIM-kort er kommet på avveie, skal kunden straks underrette Bane NOR OPM brukerstøtte på telefonnummer (+4773410110). Bane NOR vil da umiddelbart og vederlagsfritt sperre abonnementet. Melding om sperring skal kun utføres av avtalte kontaktpersoner oppgitt og avtalt i kundeskjema.

Abonnementet vil forbli sperret til kunden gir melding om gjenåpning. Ved gjenåpning får kunden et nytt SIM-kort med nye personlige koder. Prisen for det nye kortet fremgår av Bane NORs prisliste.

Selv om abonnementet er sperret, vil det påløpe vanlig abonnementsavgift så lenge abonnementet ikke er oppsagt.

1. **Bruk av abonnementet i utlandet**

Kundens bruk av utenlandske GSM-R-nett er undergitt de lover og bestemmelser, takster og vilkår som gjelder for den enkelte operatørs nett.

1. **Feil eller mangler ved tjenesten**

Før feil meldes til Bane NOR, bør kunden undersøke om feilen skyldes kundens eget utstyr. Kunden forplikter seg også til å gi tilstrekkelig informasjon om feilårsaken slik at Bane NOR har grunnlag for å analysere saken videre.

Bane NOR skal snarest mulig etter å ha blitt kjent med en mangel ved tele-tjenestene, iverksette tiltak for å rette mangelen.

1. **Ekstraordinære bruksrestriksjoner**

I nødssituasjoner, herunder ved alvorlige trusler mot helse, sikkerhet eller miljø, naturkatastrofer, krig eller krigsliknende tilstander, omfattende streik eller lockout, og alvorlig fare for sabotasje mot nett og tjenester, har Bane NOR rett til å gjennomføre følgende tiltak som begrenser bruken av teletjenestene:

* avbrudd i tjenesten
* begrensning av tjenestefasiliteter
* avskjæring av adgang til teletjenestene for nye kunder
* Bane NOR har også rett til å iverksette tiltak som kan medføre avbrudd, forstyrrelser eller endringer i telenettet som anses som nødvendige av tekniske, vedlikeholdsmessige eller driftsmessige årsaker

Bane NOR er uten ansvar for kostnader eller tap som kunden måtte bli påført som følge av slike tiltak. Bane NOR vil varsle om slike tiltak i.h.t. rutiner for dette etablert mellom Bane NOR og brukeren og gjøre sitt ytterste for at ulempen for den enkelte kunde blir minst mulig.

1. **Oppbevaring av trafikkdata**

Spesifikke opplysninger om kundens bruk av mobiltelefontjenester vil av hensyn til dokumentasjon og utsendelse av faktura bli registrert og lagret. Når abonnement opprettes samtykker man i at slike data også kan benyttes til statistikk, analyse og feilsøking.

1. **Ansvar ved tap, tyveri mv.**

Kunden er ansvarlig for tap som følge av misbruk av terminal eller SIM-kortet før meldingstidspunktet. Hvis Kunden har utvist forsett eller har unnlatt å gi melding innen rimelig tid etter tap av mobiltelefonen eller SIM-kortet, er ansvaret ubegrenset. Bane NOR er ansvarlig for all bruk av terminal eller SIM-kortet som finner sted etter meldingstidspunktet.

1. **Erstatning**

Bane NOR er erstatningsansvarlig for tap kunden påføres og som skyldes uaktsomhet eller forsettlige forhold hos Bane NOR. Indirekte tap omfattes ikke av ansvaret.

1. **Endringer i vilkårene**

Bane NOR forbeholder seg rett til å endre vilkårene, herunder som følge av endringer i lover og forskrifter. Endringer i vilkårene skal varsles minst to måneder før endringene trer i kraft.

1. **Tvister**

Tvister mellom kunden og Bane NOR skal søkes løst i minnelighet. Dersom det ikke lar seg gjøre, kan hver av partene bringe tvisten inn for de ordinære domstoler. Oslo tingrett er verneting iht. til denne avtalen